Chicago "Bulls"

Chicago "Bulls"' (Čėkagas "Jautē") - NBA komanda. Tretė vagol ėškuovuotu tėtolu skaitlio. Istuorėjė Komanda ikorta 1966 metās. Komandas pavadėnėma somėslėjė savėninks Diks Klėins, tėisiuog nuoriedams soaktīvėntė gīvoliu importavėma miestė. Pėrma sezuona komanda bėngė toriedama 33 laimiejėmos ė 48 pralaimiejėmos. Tuoks rezoltats īr geriausis vėsū laikū NBA debiotoujontės komandas rezoltats. Pu tuo daug metū komandas žaidėms bangava. Komanda tā liuob pasėruodīs geriau, tā prastiau. "Bolem" rēkiejė gera snaiperė, katros galietom ėmtėis inicētīvas. 1984 metās Naujuoku bėržuo "Bulls" 3 nomerio pasėrinka Maikla Džordana. Būsėmuojė krepšėnė legenda ėsīk isitvėrtėna komanduo ė palėka anuos līderio. Per pėrmos metos NBA Džordans vėdotėnėškā pelnė pu 28 taškos ė bova ėšrinkts metu naujuoko. Ale vėsė soprata, ka vėin Maikla Džordana talenta neužteks laimietė čempijuonatou ė 1988 metu NBA naujuoku bėržuo Čėkagas komanda 5 nomerio pasėrinka Skota Pipena. 1991 metās komanda regolēriajam sezuonė ėškuovuojė 61 laimiejėma, ale nieks nevierėjė, ka komanda gal palėktė čempijuonė. Kumet "Bulls" pateka i finala, vėsė sake, ka anū varžuobā Los Andžela "Lakers" laimies sauso rezultato, ale tēp neivīka. "Bulls" laimiejė serėjė rezoltato 4-1 ė ėškuovuojė pėrma čempijuonu tėtola. Paskiau komanda da laimiejė tēpuogė 1992, 1993 metu čempijuonatus. Pu pergalėnga 1993 sezuona api karjieras pabėnga pareiškė M. Džordans. Komanda palėkos be līderė nabimeiga apīgntė tėtola. 1994 i 1995 komanda net nepateka i NBA fėnala. 1995 m. api sava pargrīžėma pareiškė M. Džordans. 1996 komanda pargrīža i NBA vėršūnė apėntās palėkdama nugalietuojė. 1997 ė 1998 komanda tėtola apgīnė. Pu pergalėnga sezuona galotėnā ėš komandas pasėtraukė Džordans. Ėš komandas ėšiejė ėr vėsos tėtolus padiejės ėškuovuotė treneris Fils Džeksuons. Komanda prarados sava līderios nusmoka ė daug metu bova tėktās NBA autsaiderė, ale 2002-2003 metu sezuonė prasėdiejė komandas atgėmėms. I sava sodieti prisėmilmėna perspektīvo gīnieji K. Hinrich. Kėta sezuona isigėjė B. Gordon ė L. Deng. Bulls vielēk pateka terp geriausiu NBA komandu. Komanda bova atstuovavės tēpuogė lietovis Darios Songaila. 2006-2007 m. sezuonė komanduo žaidė geriausia NBA līguo besigėnontis Bens Volesos. Laimiejėmā 1991, 1992, 1993, 1996, 1997, 1998 metu NBA čempijuonā Šluovies moziejaus narē George Gervin Robert Parish Daniel Clark Nate Thurmond Iomžintė marškėnelē "Bulls" īr iomžėnos ketoriū sava bovosiu žaidieju marškėnelios. Daugiau nomerē, so katrās žaid tėišėtā 4 vīrā komanduo nabbūs nikumet nauduojamė. 4 Jerry Sloan 1966-1976 10 Bob Love 1968-1976 23 Michael Jordan 1984-1993, 1995-1998 33 Scottie Pippen 1987-1998, 2003-2004. Ėškeltuomis vielevuom pagerbtė īr: Treneris Phil Jackson 1989-1998 generalėnis vadībėninks Jerry Krause 1985-2003 Nūruodas ofiēlė svetainė